č. Zmluvy Kupujúceho: Ev. č.:

č. Zmluvy Predávajúceho:

**RÁMCOVÁ DOHODA O KÚPE TOVARU**

uzavretá  podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

medzi:

|  |  |
| --- | --- |
| **1. Kupujúci** | **SPP – distribúcia, a.s.** |
| Sídlo | **Mlynské nivy 44/b** |
|  | **825 11 Bratislava** |
| Zapísaná v | Obchodnom registri Okresného súdu Bratislava I., Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| ďalej len „Kupujúci“ |  |

|  |  |
| --- | --- |
| **2. Predávajúci** |  |
| Sídlo |  |
| Zapísaná v | Obchodnom registri Okresného súdu      , Oddiel:      , Vložka č.: |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu |  |
| SWIFT (BIC) |  |
| IBAN |  |
| Zastúpená |  |
| ďalej len „Predávajúci“ |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Kupujúci s Predávajúcim uzatvára túto Zmluvu je záujem Kupujúceho na riadnom a včasnom dodaní Tovaru, ktorý je pre Kupujúceho zásadne dôležitý pre zabezpečenie povinností prevádzkovateľa distribučnej siete plynu zabezpečovať meranie dodávky plynu.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Kupujúcim pod názvom: Domové membránové plynomery veľkostí G4 s mechanickým zariadením na teplotnú korekciu a bez mechanického zariadenia na teplotnú korekciu a zverejneného vo Vestníku EÚ č.       zo dňa       a vo Vestníku verejného obstarávania č.       zo dňa      , značka       –      .
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. V zmysle terminológie podľa Prílohy č. 1 tejto Zmluvy (VOP Kupujúceho) sa táto Zmluva považuje za Rámcovú zmluvu.
  5. Predávajúci vyhlasuje, že:
     1. je oprávnený dodávať Tovar, na dodanie ktorého sa zaviazal v tejto Zmluve;
     2. spĺňa všetky požiadavky kladené Právnymi predpismi na výkon činností, ktoré súvisia s plnením podľa Zmluvy.

**Predpokladané množstvo predmetu zákazky**

* 1. V nadväznosti na skutočnosť, že táto Zmluva je uzatvorená ako výsledok procesu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, uvádza sa, že maximálne predpokladané množstvo Tovaru, ktorého dodávka Predávajúcim Kupujúcemu je predmetom tejto Zmluvy, je 79 000 kusov Tovaru. Pre vylúčenie pochybností sa uvádza, že v predchádzajúcej vete tohto bodu Zmluvy uvedené maximálne predpokladané množstvo Tovaru nezakladá právo Predávajúceho na poskytnutie plnenia v takomto rozsahu a Kupujúci je od Predávajúceho oprávnený požadovať aj iba podstatne nižší objem plnenia. Množstvo Kupujúcim na základe tejto Zmluvy požadovaného Tovaru je len na uvážení Kupujúceho a Predávajúci berie do úvahy, že môže byť, najmä avšak nielen vzhľadom na prevádzkové potreby Kupujúceho rôzny.

**Predmet Zmluvy**

* 1. Predmetom tejto Zmluvy je záväzok Predávajúceho dodávať Kupujúcemu hnuteľné veci – **Domové membránové plynomery veľkosti G4 bez mechanického zariadenia na teplot-nú korekciu a osovým rozstupom vertikálnych pripojovacích hrdiel 100 mm** bližšie špecifikované pre daný Tovar v Prílohe č. 2 Zmluvy (ďalej len „Tovar“) v množstve, akosti, vyhotovení podľa Objednávky, v termíne a za cenu podľa Zmluvy a previesť na Kupujúceho vlastnícke právo k Tovaru a  záväzok Kupujúceho Tovar prevziať a zaplatiť za Tovar Kúpnu cenu.
  2. Tovar bude dodávaný na základe uzavretých Čiastkových zmlúv k Zmluve. Návrh na uzavretie Čiastkovej zmluvy môže mať aj formu Objednávky, pričom doručenie Objednávky zo strany Kupujúceho je návrhom na uzavretie Čiastkovej zmluvy v zmysle tejto Zmluvy bez ohľadu na to, či je táto podpísaná Kupujúcim, ak bude doručená spôsobom dohodnutým v tejto Zmluve (ďalej spoločne pre návrh na uzavretie Čiastkovej zmluvy a Objednávku len „Objednávka“) a potvrdenie Objednávky zo strany Predávajúceho je akceptáciou tohto návrhu. Neakceptovanie Objednávky Predávajúcim sa považuje za podstatné porušenie zmluvných povinností.
  3. Predávajúci vyhlasuje, že v čase dodania Tovaru je vlastníkom Tovaru, je s ním oprávnený nakladať, a že Tovar nie je zaťažený právami tretích osôb.
  4. Zmluvné strany sa dohodli, že Tovar musí okrem vlastností výslovne dohodnutých v Zmluve (vrátane špecifikácie uvedenej v Prílohe č. 2 Zmluvy) spĺňať požiadavky v zmysle Právnych predpisov, ako aj TPP a technických noriem, ktoré sa vzťahujú na Tovar, resp. akékoľvek plnenie Predávajúceho.
  5. Súčasťou plnenia je aj vykonanie všetkých potrebných skúšok a/alebo technickej kontroly Tovaru v zmysle Právnych predpisov, TPP a technických noriem, obchodných zvyklostí a požiadaviek Zmluvy, ktoré musia byť vykonané pred odovzdaním Tovaru, pričom výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.), je Predávajúci povinný predložiť Kupujúcemu najneskôr pri odovzdaní Tovaru. Vykonávanie potrebných skúšok a/alebo technickej kontroly, na ktorých je Kupujúci oprávnený sa zúčastniť Predávajúci oznámi Kupujúcemu najneskôr 14 dní vopred v prípade, že Kupujúci písomne požiada o účasť v dostatočnom časovom predstihu, okrem prípadu, kedy sa potrebné skúšky a/alebo technické kontroly Tovaru uskutočnili pred doručením Objednávky Predávajúcemu.
  6. Predávajúci je povinný s Tovarom odovzdať doklady, ktoré sa na Tovar vzťahujú, a ktoré sú potrebné na jeho prevzatie a užívanie v zmysle Právnych predpisov, TPP, technických noriem, obchodných zvyklostí a požiadaviek Zmluvy (najmä návod na obsluhu, montáž a údržbu v slovenskom jazyku (prípadne českom/anglickom jazyku) a riadne vyplnený záručný list, platné atesty a certifikáty, materiálové certifikáty, osvedčenie o vykonaných skúškach alebo iné obdobné doklady pre použitie v Slovenskej republike a pod.).
  7. Predávajúci je povinný s Tovarom odovzdať odtlačky razníc v počte minimálne 2 ks z každej raznice, ktoré boli použité pri plombovaní plynomerov (Tovaru), a to pri prvej dodávke Tovaru podľa tejto Zmluvy a následne vždy, keď dôjde pri plombovaní plynomerov (Tovaru) k použitiu iných razníc. Predávajúci je tiež kedykoľvek na požiadanie Kupujúceho povinný do 10 dní odovzdať Kupujúcemu odtlačky ktorýchkoľvek razníc použitých pri plombovaní plynomerov (Tovaru) dodaného na základe tejto Zmluvy. Pre vylúčenie pochybností sa uvádza, že za plnenia podľa tohto bodu Zmluvy nepatrí Predávajúcemu žiadna ďalšia odplata, nakoľko táto je zahrnutá v Kúpnej cene.
  8. Pre vylúčenie pochybností sa uvádza, že k plneniu na základe tejto Zmluvy dôjde výlučne na základe uváženia Kupujúceho a Predávajúci si je vedomý, že Kupujúci môže požadovať dodanie len minimálneho množstva Tovaru, prípadne dodanie nepožadovať vôbec a Predávajúci si dodanie Tovaru Kupujúcemu nemôže nárokovať.

**Dodanie Tovaru**

* 1. Predávajúci je povinný dodať Tovar:
     1. do 3 týždňov odo dňa uzavretia Čiastkovej zmluvy, v prípade, že Kupujúci oznámi predpokladané množstvo kusov Tovaru na nasledujúci kalendárny štvrťrok trvania Zmluvy k 1. marcu, 1. júnu, 1. septembru a 1. decembru príslušného kalendárneho roka;
     2. do 7 týždňov odo dňa uzavretia Čiastkovej zmluvy, v prípade, že Kupujúci neoznámi predpokladané množstvo kusov Tovaru na nasledujúci kalendárny štvrťrok trvania Zmluvy k 1. marcu, 1. júnu, 1. septembru a 1. decembru príslušného kalendárneho roka, pričom táto lehota platí pre objednané množstvo do 5 000 ks;
     3. do 12 týždňov odo dňa uzavretia Čiastkovej zmluvy, v prípade, že Kupujúci neoznámi predpokladané množstvo kusov Tovaru na nasledujúci kalendárny štvrťrok trvania Zmluvy k 1. marcu, 1. júnu, 1. septembru a 1. decembru príslušného kalendárneho roka, pričom táto lehota platí pre objednané množstvo od 5 001 ks;

zároveň Predávajúci je povinný dodať Tovar, v mieste, v množstve, akosti a vyhotovení dohodnutom v Zmluve a/alebo v Čiastkovej zmluve a za podmienok stanovených Zmluvou a Čiastkovou zmluvou.

* 1. V prípade náhle vzniknutej potreby na strane Kupujúceho, ktorá je dôsledkom odchýlky od normálneho prevádzkového stavu, a ktorá predstavuje existujúce alebo možné ohrozenie majetku alebo riadnej prevádzky Kupujúceho, je Predávajúci povinný dodať Tovar do 10 dní od uzavretia Čiastkovej zmluvy, v množstve, akosti a vyhotovení dohodnutom v Zmluve a v Čiastkovej zmluve a za podmienok stanovených Zmluvou a Čiastkovou zmluvou pričom Predávajúci vyvinie maximálne úsilie na to, aby bol Tovar dodaný čo možno najskôr, a to aj pred uplynutím tejto doby. Za podmienok podľa predchádzajúcej vety (zrýchlená dodávka) je Kupujúci oprávnený požadovať od Predávajúceho dodanie maximálne 200 kusov Tovaru vždy v období 2 kalendárnych mesiacov trvania Zmluvy.
  2. Kupujúci doručuje Objednávky Predávajúcemu:

a) poštou na adresu      , alebo

b) elektronickou poštou na adresu      .

* 1. Predávajúci je povinný akceptovať Objednávku bez zbytočného odkladu, najneskôr však do 2 pracovných dní, odo dňa doručenia Objednávky zo strany Kupujúceho

a) v prípade podľa bodu 3.3 písm. a) Zmluvy zaslaním scanu potvrdenej Objednávky s uvedením dátumu, mena, priezviska a podpisu Oprávnenej osoby vo veciach zmluvných a odtlačku pečiatky Predávajúceho a následne aj zaslaním (originálu) potvrdenej Objednávky poštou na adresu,

b) v prípade podľa bodu 3.3 písm. b) Zmluvy vyjadrením svojho súhlasu elektronickou poštou na adresu Kupujúceho, z ktorej bola Objednávka doručená.

* 1. Náležitosťami Objednávky sú najmä:

1. číslo a dátum vystavenia Objednávky,
2. názov Zmluvy a číslo Zmluvy Kupujúceho, prípadne číslo Zmluvy Predávajúceho ak je uvedené,
3. názov, druh, množstvo Tovaru, prípadne vyhotovenie a akosť, ak nevyplýva priamo z Prílohy č. 2 Zmluvy,
4. cena Tovaru, ak nevyplýva priamo z Prílohy č. 3 Zmluvy,
5. lehota dodania Tovaru, ak nevyplýva priamo zo Zmluvy,
6. konkrétne miesto dodania Tovaru (s uvedením presnej adresy, ak nevyplýva priamo zo Zmluvy,
7. kontaktná osoba Kupujúceho v mieste dodania Tovaru, ktorá je oprávnená prevziať Tovar a udeľovať Predávajúcemu pokyny v súvislosti s plnením predmetu Zmluvy, ak je rôzna od Oprávnených osôb Kupujúceho podľa bodu 10.1 Zmluvy, s uvedením kontaktných údajov tejto osoby (spravidla telefónneho čísla),
8. prípadne označenie projektu Kupujúceho, pre ktorý má byť dodávaný Tovar použitý (voliteľná náležitosť plne podľa uváženia Kupujúceho).
   1. Miestom dodania Tovaru sú regionálne sklady Kupujúceho v mestách Bratislava, Košice a Zvolen, ak nie je v Objednávke uvedené inak, pričom konkrétne miesto dodania Tovaru Kupujúci uvedie v Objednávke.
   2. Kupujúci je oprávnený prevziať Tovar pred dohodnutým termínom plnenia. Kupujúci umožní Predávajúcemu vstup na miesto dodania Tovaru za účelom dodania Tovaru a za účelom odstránenia vád, ak je to potrebné, v pracovnom čase, na základe predchádzajúcej žiadosti Predávajúceho, ak sa zmluvné strany nedohodnú inak. Predávajúci je povinný oznámiť Kupujúcemu požiadavku na vstup najneskôr 2 dní vopred, pričom je povinný definovať predpokladaný čas nevyhnutný na vykonanie činností súvisiacich s plnením Zmluvy.

**Kúpna cena a platobné podmienky**

* 1. Zmluvné strany sa dohodli, že Kúpna cena dohodnutá v súlade s Právnymi predpismi je bez DPH uvedená a bližšie špecifikovaná v Prílohe č. 3 Zmluvy (ďalej len „Špecifikácia Kúpnej ceny“).
  2. Zmluvné strany sa dohodli, že Kúpna cena podľa bodu 4.1 Zmluvy sa v priebehu trvania tejto Zmluvy upraví formou dodatku uzatvoreného zmluvnými stranami k Zmluve za nasledujúcich podmienok.
  3. Nasledujúce pojmy, písané veľkými začiatočnými písmenami, používané v tomto Článku Zmluvy alebo dokumentácii, ktorá súvisí so Zmluvou, majú význam, ktorý je definovaný tak ako je ďalej uvedené:

**Index pre oceľ** znamená vyjadrenie zastúpenia nákladov na komoditu oceľ v štruktúre celkových nákladov Predávajúceho na výrobu Tovaru, ktoré ovplyvňuje tvorbu ceny Tovaru Predávajúcim pri obchodovaní s Tovarom. Uvedený index je určený Predávajúcim. **Hodnota Indexu pre oceľ je 0,1** (slovom jedna desatina).

**Londýnska burza kovov**, alebo v skratke **LME** (angl. The London Metal Exchange) je burza s najväčším svetovým trhom so štandardizovanými forwardovými kontraktmi, futures kontraktmi a opciami na základné kovy so sídlom 10 Finsbury Square, London EC2A 1AJ, Spojené kráľovstvo, táto zverejňuje burzové údaje na svojom webovom sídle [www.lme.com](http://www.lme.com)

**Denné ceny ocele** znamená denné ceny ocele podľa LME pre komoditu „STEEL HRC N. AMERICA (PLATTS)“ udávanú v jednotke „US$ PER SHORT TON“ pre tzv. 12-mesačné kontrakty („CONTRACT Month 12“), pričom pre prípad že uvedený ukazovateľ LME nebude dostupný počas celej doby trvania Zmluvy použije sa ukazovateľ určovaný LME, ktorý je mu svojou povahou najbližší, resp. je svojou povahou najbližší pre burzové kontrakty trvania 12 mesiacov a jeden deň.

**Pôvodná cena ocele** znamená medián Denných cien ocele za obdobie 6 kalendárnych mesiacov predchádzajúcich uzavretiu Zmluvy (vrátane mesiaca v ktorom bola Zmluva uzavretá, pričom za tento mesiac sa zahrnú len dni predchádzajúce dňu uzavretia Zmluvy).

**Porovnávaná cena ocele pre druhý rok trvania Zmluvy** znamená medián Denných cien ocele za obdobie šiesteho až dvanásteho kalendárneho mesiaca trvania Zmluvy.

**Porovnávaná cena ocele pre tretí rok trvania Zmluvy** znamená medián Denných cien ocele za obdobie osemnásteho až dvadsiatehoštvrtého kalendárneho mesiaca trvania Zmluvy.

**Porovnávaná cena ocele pre štvrtý rok trvania Zmluvy** znamená medián Denných cien ocele za obdobie tridsiateho až tridsiatehošiesteho kalendárneho mesiaca trvania Zmluvy.

**Pôvodná Kúpna cena** znamená Kúpnu cenu podľa bodu 4.1 Zmluvy v čase uzatvorenia Zmluvy.

**Kúpna cena pre druhý rok trvania Zmluvy** znamená Kúpnu cenu za Tovar, platnú na základe dodatku k Zmluve, ktorý zmluvné strany uzavrú k Zmluve, určenú podľa pravidiel uvedených v tomto Článku Zmluvy, platnú pre obdobie trinásteho (13.) až dvadsiateho štvrtého (24.) kalendárneho mesiaca trvania Zmluvy.

**Kúpna cena pre tretí rok trvania Zmluvy** znamená Kúpnu cenu za Tovar, platnú na základe dodatku k Zmluve, ktorý zmluvné strany uzavrú k Zmluve, určenú podľa pravidiel uvedených v tomto Článku Zmluvy, platnú pre obdobie dvadsiateho piateho (25.) až tridsiateho šiesteho (36.) kalendárneho mesiaca trvania Zmluvy.

**Kúpna cena pre štvrtý rok trvania Zmluvy** znamená Kúpnu cenu za Tovar, platnú na základe dodatku k Zmluve, ktorý zmluvné strany uzavrú k Zmluve, určenú podľa pravidiel uvedených v tomto Článku Zmluvy, platnú pre obdobie od tridsiateho siedmeho (37.) kalendárneho mesiaca (vrátane) trvania Zmluvy až do dňa skončenia Zmluvy.

**Úprava Kúpnej ceny pre druhý rok trvania Zmluvy**

* 1. Zmluvné strany sa dohodli, že ak bude Porovnávaná cena ocele pre druhý rok trvania Zmluvy v porovnaní s Pôvodnou cenou ocele vyššia o menej ako 5% (vrátane 5%) z Pôvodnej ceny ocele, tak Kúpna cena pre druhý rok trvania Zmluvy ostáva vo výške Pôvodnej kúpnej ceny.
  2. Zmluvné strany sa dohodli, že ak bude Porovnávaná cena ocele pre druhý rok trvania Zmluvy v porovnaní s Pôvodnou cenou ocele vyššia o viac ako 5% z Pôvodnej ceny ocele, tak sa Kúpna cena pre druhý rok trvania Zmluvy určí ako hodnota Pôvodnej kúpnej ceny zvýšená o percentuálnu hodnotu (základom pre tento výpočet je Pôvodná kúpna cena) vypočítanú ako násobok percentuálneho rozdielu Porovnávanej ceny ocele pre druhý rok trvania Zmluvy v porovnaní s Pôvodnou cenou ocele a Indexu pre oceľ.

(*Ako všeobecný príklad uvedeného výpočtu sa pre vylúčenie nedorozumenia zmluvných strán uvádza nasledovné: ak je Pôvodná cena ocele napríklad 1500$, Porovnávaná cena ocele pre druhý rok trvania Zmluvy napríklad 2010$, teda ich percentuálny rozdiel je 34%, ak je Pôvodná kúpna cena napríklad 40 EUR, Index pre oceľ je 0,1, tak sa Kúpna cena pre druhý rok trvania Zmluvy určí tak, že Pôvodná kúpna cena (40 EUR) sa zvýši o 3,4% zo 40 EUR, pričom toto zvýšenie je vypočítané ako násobok hodnoty 34 (percentuálny rozdiel Pôvodnej ceny ocele a Porovnávanej ceny ocele pre druhý rok trvania Zmluvy) a Indexu pre oceľ 0,1 (34x0,1) t.j. Kúpna cena pre druhý rok trvania Zmluvy bude vo výške 41,36 EUR. Uvedené je len príkladom výpočtu a uvedené príkladmé hodnoty, najmä kúpne ceny, nie sú súčasťou dohody zmluvných strán o jej skutočnej výške v čase uzatvorenia Zmluvy.*)

**Úprava Kúpnej ceny pre tretí rok trvania Zmluvy**

* 1. Zmluvné strany sa dohodli, že ak bude Porovnávaná cena ocele pre tretí rok trvania Zmluvy v porovnaní s Pôvodnou cenou ocele vyššia o menej ako 5% (vrátane 5%) z Pôvodnej ceny ocele, tak Kúpna cena pre tretí rok trvania Zmluvy bude vo výške Pôvodnej kúpnej ceny.
  2. Zmluvné strany sa dohodli, že ak bude percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) rovnaký ako percentuálny rozdiel Porovnávanej ceny ocele pre druhý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele), tak Kúpna cena pre tretí rok trvania Zmluvy bude vo výške Kúpnej ceny pre druhý rok trvania Zmluvy.
  3. Zmluvné strany sa dohodli, že ak bude percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre tretí rok trvania Zmluvy je vyššia než Pôvodná cena ocele) vyšší ako percentuálny rozdiel Porovnávanej ceny ocele pre druhý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre druhý rok trvania Zmluvy je vyššia než Pôvodná cena ocele), tak Kúpna cena pre tretí rok trvania Zmluvy bude vo výške Kúpnej ceny pre druhý rok trvania Zmluvy zvýšenej o percentuálnu hodnotu (základom pre tento výpočet je Kúpna cena pre druhý rok trvania Zmluvy) vypočítanú ako súčin Indexu pre oceľ a rozdielu hodnôt percentuálneho rozdielu Porovnávanej ceny ocele pre tretí rok trvania Zmluvy a Pôvodnej ceny ocele a percentuálneho rozdielu Porovnávanej ceny ocele pre druhý rok trvania Zmluvy a Pôvodnej ceny ocele. Pravidlo podľa predchádzajúcej vety sa uplatní len v prípade, že nie sú splnené podmienky pre aplikáciu pravidla podľa ust. bodu 4.6 Zmluvy.

(*Ako všeobecný príklad uvedeného výpočtu sa pre vylúčenie nedorozumenia zmluvných strán uvádza nasledovné: ak je Pôvodná cena ocele napríklad 1500$, Porovnávaná cena ocele pre druhý rok trvania Zmluvy napríklad 2010$, teda ich percentuálny rozdiel je 34%, Porovnávaná cena ocele pre tretí rok trvania Zmluvy je napríklad 2505$, teda percentuálny rozdiel Porovnávanej ceny pre tretí rok a Pôvodnej ceny ocele je 67%, ak je Kúpna cena pre druhý rok trvania Zmluvy napríklad 45 EUR, Index pre oceľ je 0,1, tak sa Kúpna cena pre tretí rok trvania Zmluvy určí tak, že Pôvodná kúpna cena (45 EUR) sa zvýši o 3,3% zo 45 EUR, pričom toto zvýšenie je vypočítané ako násobok hodnoty 33 (rozdiel percentuálnych rozdielov Porovnávanej ceny ocele pre tretí rok trvania Zmluvy a Pôvodnej ceny ocele s výslednou hodnotou 67 a Porovnávanej ceny ocele pre druhý rok trvania Zmluvy a Pôvodnej ceny ocele s výslednou hodnotou 34, t.j. 67-34=33) a Indexu pre oceľ 0,1 (33x0,1) t.j. Kúpna cena pre tretí rok trvania Zmluvy bude vo výške 46,485 EUR, zaokrúhlene 46,49 EUR. Uvedené je len príkladom výpočtu a uvedené príkladmé hodnoty, najmä kúpne ceny, nie sú súčasťou dohody zmluvných strán o jej skutočnej výške v čase uzatvorenia Zmluvy.*)

* 1. Zmluvné strany sa dohodli, že ak bude percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre tretí rok trvania Zmluvy je vyššia než Pôvodná cena ocele) nižší ako percentuálny rozdiel Porovnávanej ceny ocele pre druhý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre druhý rok trvania Zmluvy je vyššia než Pôvodná cena ocele), tak Kúpna cena pre tretí rok trvania Zmluvy bude vo výške Kúpnej ceny pre druhý rok trvania Zmluvy zníženej o percentuálnu hodnotu (základom pre tento výpočet je Kúpna cena pre druhý rok trvania Zmluvy) vypočítanú ako súčin Indexu pre oceľ a rozdielu hodnôt percentuálneho rozdielu Porovnávanej ceny ocele pre tretí rok trvania Zmluvy a Pôvodnej ceny ocele a percentuálneho rozdielu Porovnávanej ceny ocele pre druhý rok trvania Zmluvy a Pôvodnej ceny ocele. Pravidlo podľa predchádzajúcej vety sa uplatní len v prípade, že nie sú splnené podmienky pre aplikáciu pravidla podľa ust. bodu 4.6 Zmluvy. Zmluvné strany sa zároveň dohodli, že úpravou (znížením) ceny podľa tohto bodu nemôže byť Kúpna cena pre tretí rok trvania Zmluvy znížená pod hodnotu Pôvodnej Kúpnej ceny, t.j. maximálne zníženie je možné na hodnotu Pôvodnej Kúpnej ceny.

(*Ako všeobecný príklad uvedeného výpočtu sa pre vylúčenie nedorozumenia zmluvných strán uvádza nasledovné: ak je Pôvodná cena ocele napríklad 1500$, Porovnávaná cena ocele pre druhý rok trvania Zmluvy napríklad 2010$, teda ich percentuálny rozdiel je 34%, Porovnávaná cena ocele pre tretí rok trvania Zmluvy je napríklad 1800$, teda percentuálny rozdiel Porovnávanej ceny pre tretí rok a Pôvodnej ceny ocele je 20%, ak je Kúpna cena pre druhý rok trvania Zmluvy napríklad 45 EUR, Index pre oceľ je 0,1, tak sa Kúpna cena pre tretí rok trvania Zmluvy určí tak, že Pôvodná kúpna cena (45 EUR) sa zníži o 1,4% zo 45 EUR, pričom toto zníženie je vypočítané ako násobok hodnoty 14 (rozdiel percentuálnych rozdielov Porovnávanej ceny ocele pre tretí rok trvania Zmluvy a Pôvodnej ceny ocele s výslednou hodnotou 20 a Porovnávanej ceny ocele pre druhý rok trvania Zmluvy a Pôvodnej ceny ocele s výslednou hodnotou 34, t.j. 34-20=14) a Indexu pre oceľ 0,1 (14x0,1) t.j. Kúpna cena pre tretí rok trvania Zmluvy bude vo výške 44,37 EUR. Uvedené je len príkladom výpočtu a uvedené príkladmé hodnoty, najmä kúpne ceny, nie sú súčasťou dohody zmluvných strán o jej skutočnej výške v čase uzatvorenia Zmluvy.*)

**Úprava Kúpnej ceny pre štvrtý rok trvania Zmluvy**

* 1. Zmluvné strany sa dohodli, že ak bude Porovnávaná cena ocele pre štvrtý rok trvania Zmluvy v porovnaní s Pôvodnou cenou ocele vyššia o menej ako 5% (vrátane 5%) z Pôvodnej ceny ocele, tak Kúpna cena pre štvrtý rok trvania Zmluvy bude vo výške Pôvodnej kúpnej ceny.
  2. Zmluvné strany sa dohodli, že ak bude percentuálny rozdiel Porovnávanej ceny ocele pre štvrtý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) rovnaký ako percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele), tak Kúpna cena pre štvrtý rok trvania Zmluvy bude vo výške Kúpnej ceny pre druhý rok trvania Zmluvy.
  3. Zmluvné strany sa dohodli, že ak bude percentuálny rozdiel Porovnávanej ceny ocele pre štvrtý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre štvrtý rok trvania Zmluvy je vyššia než Pôvodná cena ocele) vyšší ako percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre tretí rok trvania Zmluvy je vyššia než Pôvodná cena ocele), tak Kúpna cena pre štvrtý rok trvania Zmluvy bude vo výške Kúpnej ceny pre tretí rok trvania Zmluvy zvýšenej o percentuálnu hodnotu (základom pre tento výpočet je Kúpna cena pre tretí rok trvania Zmluvy) vypočítanú ako súčin Indexu pre oceľ a rozdielu hodnôt percentuálneho rozdielu Porovnávanej ceny ocele pre štvrtý rok trvania Zmluvy a Pôvodnej ceny ocele a percentuálneho rozdielu Porovnávanej ceny ocele pre tretí rok trvania Zmluvy a Pôvodnej ceny ocele. Pravidlo podľa predchádzajúcej vety sa uplatní len v prípade, že nie sú splnené podmienky pre aplikáciu pravidla podľa ust. bodu 4.10 Zmluvy.
  4. Zmluvné strany sa dohodli, že ak bude percentuálny rozdiel Porovnávanej ceny ocele pre štvrtý rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre štvrtý rok trvania Zmluvy je vyššia než Pôvodná cena ocele) nižší ako percentuálny rozdiel Porovnávanej ceny ocele pre tretí rok trvania Zmluvy v porovnaní s Pôvodnou cenou ocele (počítaný z Pôvodnej ceny ocele) (za predpokladu, že Porovnávaná cena ocele pre tretí rok trvania Zmluvy je vyššia než Pôvodná cena ocele), tak Kúpna cena pre štvrtý rok trvania Zmluvy bude vo výške Kúpnej ceny pre tretí rok trvania Zmluvy zníženej o percentuálnu hodnotu (základom pre tento výpočet je Kúpna cena pre tretí rok trvania Zmluvy) vypočítanú ako súčin Indexu pre oceľ a rozdielu hodnôt percentuálneho rozdielu Porovnávanej ceny ocele pre štvrtý rok trvania Zmluvy a Pôvodnej ceny ocele a percentuálneho rozdielu Porovnávanej ceny ocele pre tretí rok trvania Zmluvy a Pôvodnej ceny ocele. Pravidlo podľa predchádzajúcej vety sa uplatní len v prípade, že nie sú splnené podmienky pre aplikáciu pravidla podľa ust. bodu 4.10 Zmluvy. Zmluvné strany sa zároveň dohodli, že úpravou (znížením) ceny podľa tohto bodu nemôže byť Kúpna cena pre štvrtý rok trvania Zmluvy znížená pod hodnotu Pôvodnej Kúpnej ceny, t.j. maximálne zníženie je možné na hodnotu Pôvodnej Kúpnej ceny.
  5. Zmluvné strany sa zaväzujú vyvinúť všetko úsilie na to, aby bol každý z dodatkov upravujúcich Kúpnu cenu pre druhý rok trvania Zmluvy, Kúpnu cenu pre tretí rok trvania Zmluvy a Kúpnu cenu pre štvrtý rok trvania Zmluvy uzatvorený najneskôr do 30 dní od uplynutia obdobia rozhodného pre posúdenie údajov potrebných pre výpočet úpravy Kúpnej ceny.
  6. Ku Kúpnej cene za dodaný Tovar vypočítanej podľa Špecifikácie Kúpnej ceny Predávajúci uplatní daň z pridanej hodnoty (DPH) v zmysle Právnych predpisov.
  7. Kúpna cena je splatná v lehote splatnosti riadne vystavenej a doručenej faktúry, ktorú je Predávajúci oprávnený vystaviť po podpise Preberacieho protokolu, dodacieho listu alebo príslušných prepravných dokladov Kupujúcim za každé plnenie podľa Zmluvy, ktorá musí spĺňať obsahové náležitosti v zmysle Právnych predpisov a tejto Zmluvy, a ktorej neoddeliteľnou súčasťou bude kópia Preberacieho protokolu alebo dodacieho listu.
  8. Lehota splatnosti faktúr vystavených Predávajúcim je 60 dní od ich doručenia Kupujúcemu, a úhrada bude vykonaná bezhotovostným bankovým prevodom v mene, ktorá je dohodnutá pre Kúpnu cenu na účet Predávajúceho uvedený na faktúre. Za deň splnenia peňažného záväzku Kupujúceho sa považuje deň odpísania dlžnej sumy z účtu Kupujúceho v prospech účtu Predávajúceho. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
  9. Ku každej faktúre musí byť priložená kópia Preberacieho protokolu, dodacieho listu alebo príslušných prepravných dokladov potvrdzujúca prevzatie Tovaru Kupujúcim a v prípade dovozu Tovaru z tretích krajín (t.j. z krajín, ktoré nie sú členskými štátmi Európskej únie) aj colné vyhlásenie na prepustenie Tovaru.
  10. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy.

**Prechod vlastníctva a nebezpečenstva škody**

* 1. Vlastnícke právo a nebezpečenstvo škody  prechádza z Predávajúceho na Kupujúceho okamihom prevzatia Tovaru.

**Niektoré ustanovenia týkajúce sa zodpovednosti za vady**

* 1. Záručná doba na Tovar je 36 mesiacov (ďalej len „záruka“ alebo „záruka za akosť*“)*a začína plynúť odo dňa protokolárneho odovzdania a prevzatia Tovaru, podpisu dodacieho listu alebo podpisu príslušných prepravných dokladov.
  2. Voľbu nároku, ktorý si Kupujúci vo vzťahu k vade uplatňuje a primeranú lehotu, v ktorej má Predávajúci poskytnúť zvolené záručné plnenie oznámi Predávajúcemu:

1. v Oznámení vád, alebo
2. písomne do 7 pracovných dní po zaslaní tohto Oznámenia vád Predávajúcemu, prípadne od posúdenia charakteru vady Predávajúcim, ak je k tomuto posúdeniu na základe rozhodnutia Kupujúceho potrebná súčinnosť Predávajúceho.
   1. Zmluvné strany sa dohodli, že Predávajúci je povinný poskytnúť Kupujúcemu ním zvolené záručné plnenie.
   2. Predávajúci sa zaväzuje začať s odstraňovaním vád Tovaru do 5 pracovných dní odo dňa Oznámenia vád Kupujúcim a vady odstrániť v do 15 dní odo dňa Oznámenia vád Kupujúcim, ak sa zmluvné strany nedohodnú inak. O odstránení vád zmluvné strany spíšu osobitný záznam.

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  2. Kupujúci si môže v prípade omeškania s dodaním Tovaru (vrátane omeškania s dodaním dokladov vzťahujúcich sa na Tovar) uplatniť u Predávajúceho zmluvnú pokutu vo výške 0,8 % z Kúpnej ceny za každý aj začatý deň omeškania aj formou vystavenia faktúry splatnej do 14 dní od jej doručenia Predávajúcemu.
  3. Kupujúci si môže v prípade, že Predávajúci poruší povinnosť v zmysle bodu 3.4 Zmluvy (akceptovať Objednávku), uplatniť u Predávajúceho zmluvnú pokutu vo výške 200,- EUR za každý aj začatý deň omeškania s plnením povinnosti aj formou vystavenia faktúry splatnej do 14 dní od jej doručenia Predávajúcemu.
  4. Kupujúci si môže v prípade, že Predávajúci poruší povinnosti vyplývajúce zo Zmluvy týkajúce sa ochrany dôverných informácií (vrátane obchodného tajomstva a osobných údajov), uplatniť u Predávajúceho zmluvnú pokutu vo výške 10.000,- EUR za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Predávajúcemu.
  5. Kupujúci si môže v prípade, že Predávajúci neposkytne záručné plnenie resp. neuspokojí nároky Kupujúceho z vád Tovaru riadne a včas, uplatniť u Predávajúceho zmluvnú pokutu vo výške 20,- EUR za každý aj začatý deň omeškania a za každú vadu Tovaru osobitne aj formou vystavenia faktúry splatnej do 14 dní od jej doručenia Predávajúcemu.
  6. Pre vylúčenie pochybností sa pre účely výpočtu sankcií podľa Zmluvy Kúpnou cenou rozumie Kúpna cena bez DPH.
  7. Uplatnením zmluvných pokút podľa tohto článku nie je dotknutý nárok Kupujúceho na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Kupujúceho z vád Tovaru a ostatné práva Kupujúceho vyplývajúce zo Zmluvy.

**Ochrana Dôverných informácií a osobných údajov**

* 1. Všetky povinnosti zmluvných strán týkajúce sa ochrany Dôverných informácií a osobných údajov sa riadia príslušnými ustanoveniami VOP Kupujúceho a platia bez ohľadu na ukončenie platnosti a účinnosti tejto Zmluvy.

**Doručovanie**

* 1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Kupujúceho), môžu byť doručované tiež na nasledovné adresy:
     1. Kupujúcemu elektronicky na adresu:      ,
     2. Predávajúcemu elektronicky na adresu:      .
  2. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

za Predávajúceho:

Vo veciach technických:

[meno, priezvisko, funkcia]

Telefón:

E-mail:

Vo veciach zmluvných:

[meno, priezvisko, funkcia]

Telefón:

E-mail:

za Kupujúceho:

Vo veciach technických:

[meno, priezvisko, funkcia]

Telefón:

E-mail:

Vo veciach zmluvných:

[meno, priezvisko, funkcia]

Telefón:

E-mail:

* 1. Zmluvné strany týmto vyhlasujú, že Oprávnená osoba disponuje oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy.
  3. Predávajúci v celom rozsahu zodpovedá za škodu vzniknutú v dôsledku porušenia svojich povinností vyplývajúcich mu zo Zmluvy alebo všeobecne záväzných právnych predpisov, najmä zodpovedá za náhodné, následné, osobité, represívne, zákonné alebo nepriame škody, vrátane straty ziskov, výnosov alebo využitia, resp. straty alebo poškodenia údajov, a túto sa zaväzuje Kupujúcemu v celom rozsahu nahradiť.

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch predpokladaných Zmluvou a v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Kupujúceho. Zmluvu je tiež možné ukončiť ostatnými spôsobmi podľa VOP Kupujúceho a Právnych predpisov.
  2. Zmluvu je Kupujúci oprávnený vypovedať bez udania dôvodu v 3 mesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami pokiaľ z procesu uzavierania Zmluvy a/alebo Právnych predpisov, na základe ktorého/ktorých bola Zmluva uzavretá nevyplýva iné. V prípade ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
  2. Zmluva sa uzatvára na dobu určitú, a to na 48 mesiacov.
  3. Práva a povinnosti výslovne neupravené Zmluvou sa spravujú príslušnými ustanoveniami VOP Kupujúceho, resp. príslušnými ustanoveniami Obchodného zákonníka a ostatných právnych predpisov platných v Slovenskej republike v prípade, že tieto nie sú výslovne upravené ani ustanoveniami VOP Kupujúceho. V prípade odchylnej úpravy Zmluvy a VOP Kupujúceho majú ustanovenia tejto Zmluvy prednosť pred ustanoveniami VOP Kupujúceho. Zmluvné strany sa zaväzujú riešiť spory z tejto Zmluvy prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, pričom pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  4. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  5. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  6. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  7. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  8. Zmluva je vyhotovená v 4 rovnopisoch s platnosťou originálu, pre každú zmluvnú stranu 2 vyhotovenia.
  9. Zmluvné strany podpisom tejto Zmluvy prehlasujú, že prevzali aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky pre nákup tovaru Kupujúceho (v texte Zmluvy len „VOP Kupujúceho“),

**Príloha č. 2:** Špecifikácia Tovaru,

**Príloha č. 3:** Špecifikácia Kúpnej ceny.

|  |  |
| --- | --- |
| V      , dňa | V      , dňa |
| Predávajúci: | Kupujúci: |
| ------------------------------------------------  [Meno, priezvisko, funkcia] | ----------------------------------------------    [Meno, priezvisko, funkcia] |
| ------------------------------------------------  [Meno, priezvisko, funkcia] | --------------------------------------------    [Meno, priezvisko, funkcia] |